Fremur rýr eftirtekja þegar þaktúnið var slegið Slá verður tún á húsþökum eins og annarsstaðar , séu þau á annað borð grasi vaxin . Þegar ljósmyndari Skessuhorns átti leið um Borgarfjörð nýverið , varð á vegi hans þessi lofthugaði starfsmaður Fossatúns á bökkum Grímsár , sem vann við slátt á þaki veitingastaðarins Tímans og vatnsins . Sprettan virðist þó ekki mikil þetta árið enda sumar þurrt á Vesturlandi og grasþök fóru almennt fremur illa í þurrkunum . Það er því ekki stórkostlegur heyfengur af þaktúni Steinars í Fossatúni þetta árið .